Mikä on Suupohjan radan tulevaisuus - Tarvitseeko Etelä-Pohjanmaan ja Pohjanmaan vireä elinkeinoelämä raideliikennettä?
Seminaarissa käsitellään läntisen Suomen ja erityisesti Suupohjan radan raideliikenteen jatkuvuutta. Jatkuvuus ja radan kunnostus ovat tärkeitä muiden muassa Kaskisten satamaan tehtyjen noin 50 milj. euron panostuksien vuoksi. Satamaa kehitetään myös jatkuvasti niin, että muiden muassa MetsäGroupin tuotteet siirtyisivät lisäjalostukseen maailman markkinoille jouhevasti. Suupohjan radan varressa on myös puunhankintapisteitä muiden muassa Teuvan asemalla. Pisteestä lähtee teollisuudelle merkittävä määrä puuta, joskin puu kulkee Suupohjasta pääasiassa kumipyörillä, koska rata ei ole siinä kunnossa, että sitä voitaisiin täysin kuormin hyödyntää. Alueen puun myyjät ovat tietenkin huolissaan tämän pisteen kehittymisestä ja jatkumisesta. Raideliikenteen turvaamiseksi on toki tehty myös tuoreita päätöksiä. Vuosina 2018-2021 Liikennevirasto investoi 28 milj. euroa vaarallisten tasoristeyksien korjauksiin. Osa tulee myös Suupohjan radalle Teuvalle, Kauhajoelle ym. Teuvan sparraajien ja kunnan järjestämän seminaarin työnimi on "Mikä on Suupohjan radan tulevaisuus - Tarvitseeko Etelä-Pohjanmaan ja Pohjanmaan vireä elinkeinoelämä raideliikennettä?" Seminaariin on saatu todella ansiokkaat alustajat. Etelä-Pohjanmaan ratayhdistyksen tavoitteet ja kuulumiset esittelee ratayhdistyksen puheenjohtaja Jorma Vierula. Läntisen Suomen liikenneyhteyksistä ja rataliikenteen mahdollisuuksista sekä tulevaisuuden visioista elinkeinoelämän kehityksen kannalta puhuu johtaja, professori Jorma Mäntynen WSP Finland Oy. Läntisen Suomen liikennejärjestelmän toimivuus ja rataliikenteen kilpailukyky vapaan kilpailun lisääntyessä tulevaisuuden Suomessa on liikenneviraston teknisen johtajan Markku Nummelinin teemana. MetsäGroupin metsäjohtaja Juha Mäntylä tuo metsäteollisuuden näkökulman aiheella "Miten puu kulkee nyt ja tulevaisuudessa - Kaskisten sataman ja Suupohjan radan merkitys metsäteollisuuden ja puun myyjien näkökulmasta". Johtaja Jussi Parviainen Metsänhoitoyhdistys Lakeudesta esittää alustuksien jälkeen kommenttipuheenvuoron. Alustuksien jälkeen seuraa paneelikeskustelu. Paneelissa ovat seminaarin alustajat sekä Kaskisten Satama Oy:n toimitusjohtaja Patrik Hellman ja Etelä-Pohjanmaan Kauppakamarin toimitusjohtaja Pertti Kinnunen. Sparraajien sihteeri Erkki Nevanperä kertoo lyhyesti Suupohjan radan perustamisvaiheista ja tilaisuuden päätössanat lausuu Sparraajien johtoryhmän puheenjohtaja Tarja Pienimäki. Lisätietoja: Teuvan Sparraajien sihteeri Erkki Nevanperä, p. 045 156 6056 tai puheenjohtaja Tarja Pienimäki, p. 040 580 0273.
Ei ennakkoilmoittautumista. Tiedustelut 040-7428812/Tuula tai 0400-566852/Kaitsu
Maanantaina 13.8. klo 18.30 - 21.30 kaikille ilmainen tanssi-ilta Purmojärven Rantahallilla (Laukkosentie 56, Kortesjärvi). Aloitamme Hitaan Valssin perusteitten kurssilla klo 18.30 - 20.00 ja jatkamme levytanssien merkeissä. Ota kaveri mukaan ja tule tutustumaan meihin ja toimintaamme! www.tanssiaskeleet.fi
Ilmaiset tanssikurssit ja tanssit Purmojärven Rantahallilla
Karijoen kotiseutumuseo on auki kesäsunnuntaisin klo 12 - 15. Museolla on aina myös ohjelmaa klo 13 alkaen. Vapaa pääsy, kahvitarjoilu - tervetuloa!
Tietulli € 1 (aikuinen) Pysäköinti € 2 /ajoneuvo
Museotie 4 61500 Isokyrö; Vanhan Kivikirkon ja Kotiseutuyhdistyksen alue
Vuosittain käsityöläiset ympäri maan kokoontuvat kulttuurihistorialliselle Isonkyrön Vanhan kirkon kupeelle
Isonkyrön markkinat ovat saaneet tukevan jalansijan käsityömarkkinoiden joukossa; täällä kohtaavat uutterat ja taitavat käsityöläiset ja heidän tuotteitaan arvostavat asiakkaat vuosi vuoden jälkeen. Näillä markkinoilla tapaat käsityöläiset, jotka mielellään esittelevät sinulle tuotteitaan ja työmenetelmiään. Jo markkina-alue on nähtävyys; myyjien kojut ja vanhan ajan pukeutuminen yhdistettynä hyväntuuliseen markkinameininkiin, herkullisiin syötäviin, musiikkiesityksiin sekä kotiseutumuseon ja Vanhan kirkon tarjoamiin historiallisiin puitteisiin saa vaativammatkin vieraat viihtymään alueella. Lapsille järjestetään omaa kivaa tekemistä vanhan ajan hengessä ja alueella on myös vuosittain erilaisia näyttelyitä. Luennoitsijavieraana Kirsti Loukola-Ruskeeniemi: "Isoviha, miten he siitä selvisivät?" 11.8. klo 13.00 Isonkyrön Vanha kirkko
Pääosin tapahtumakokonaisuus on maksuton, mutta joissain tapahtumissa saattaa olla pieni pääsymaksu.
Useita tapahtumapaikkoja ympäri Ylihärmää
Kauhavan kaupungin kulttuuripalvelut yhteistyössä lukuisten paikallisten toimijoiden ja yhdistysten kanssa
Tervetuloa Ylihärmän Elotrysköille, aurinkoiseen loppukesän kulttuuri- ja kotiseututapahtumaan!
Tervetuloa Ylihärmän Elotrysköille, aurinkoiseen loppukesän kulttuuri- ja kotiseututapahtumaan! Elotrysköillä nautitaan mm. teatterista ja konserteista ja vietetään aikaa Elotorilla. Ylihärmän Päämaja näkyy tänä vuonna monin tavoin tapahtuman ohjelmassa. Tasan 100 vuotta sitten tammisunnuntaina entisessä Viitasalon kaupassa Ylihärmän keskustassa toimi Mannerheimin päämaja. Elotrysköötapahtumissa yleisöllä on mahdollisuus päästä tähän historialliseen miljööseen kuuntelemaan Heikki Ylikankaan ja Tapani Tikkalan esitelmiä sekä katsomaan Tammisunnuntai-dokumenttielokuvaa. Lisäksi elotyskööohjelmaan kuuluu mm. Elotori, Luovan toiminnan laulukurssin matinea, perhepiknik, Jaakko Löytyn ja selloduo Varosen konsertti, Elomessu, kotiseututalo Keskikankaan pihaseurat, kylätalo Tempauksen ruokailu, Elotrysköö-pesistä, Elopyöräily ja koko perheen näytelmä Peter Pan. Kesän 2018 uutuutena Ylihärmän taidetalolla nähdään Pauli Veikko Koivusalon valokuvanäyttely "Ylihärmää vuosikymmenten takaa". Taidetalon pysyvä näyttely esittelee Artturi Leinosen ja J.S.Sirénin elämäntyötä. Ylihärmän kotiseutumuseossa on näytillä mm. häjy-Antti Rannanjärven kahleet. Kotiseututalo Keskikankaassa on esillä Aino Alasaaren taidetta. Lisätietoja ohjelmasta löydät osoitteesta www.kauhava.fi/elotryskoot
Halukkaat mallit voivat ilmoittautua info@nelimarkka-museo.fi / 06 5572129 Muotokuvattavia mahtuu mukaan 5 -6 per päivä.
Marja Kolun vuorovaikutteisessa taideprojektissa Kasvoista kasvoihin taiteilija tulee vapaaehtoisten mallien luo, heidän tuttuun ympäristöönsä tai järjestää piirustustilanteen julkiselle paikalle. Ennen varsinaista muotokuvapiirustusta katsotaan muotokuvataiteen klassikoita ja keskustellaan erilaisista muotokuvien toteutustavoista tai tarkastellaan mallien omien valokuva- albumien kuvien pohjalta syntyneitä ajatuksia, muistoja tai aikalaistapahtumia. Kolun ensimmäinen vuorovaikutteinen potrettipaja toteutui Vaasan kalasataman rannassa vanhassa satamavalvojan mökissä kesällä 2013 ja nyt pajoja ja näyttely pidetään Villa Väinölässä. Kasvoista kasvoihin -projekti perustuu ihmisten väliseen keskusteluun ja vuorovaikutukseen. Vuorovaikutteinen taideprojekti on yksi nykytaiteen muoto, jota kuvaa parhaiten tutkija Nicholas Bourriaud kirjoituksessaan Relationaalinen estetiikka. Borriaudin mukaan vuorovaikutus voi olla yhdessäoloa, puhumista, elävänä veistoksena seisomista. Taidetila on tällöin joko museo, kauppakoju julkisessa tilassa, verstas, kahvila tai muu soveltuva tila. Taideteos on olemassa vain vuorovaikutuksen kautta. Kolun teokset eivät ole siis muotokuvien sarja muotokuvataiteen perinteisessä mielessä. Lopputulemana ovat konkreettiset kasvopiirustukset paperilla. Kolun piirtämät teokset kootaan näyttelyksi ja mukana näyttelyssä on pätkiä käydyistä keskusteluista. Näyttely koostuu käsivaralla piirretyistä ja vesiväreillä maalatuista muotokuvista, jotka on piirretty kolmen viime vuoden ajan Pohjanmaalla. Taiteilija jatkaa vuorovaikutteista piirtämistä Alajärvellä näyttelyn aikana. Kemin maakunnassa syntynyt, nykyään Mustasaaressa asuva ja työskentelevä Kolu on työskennellyt taiteilijana ja kuraattorina useissa näyttelyprojekteissa. Hän on toiminut kuvataiteen läänintaiteilijana ja toteuttanut useita poikkitaiteellisia projekteja sekä julkisia teoksia. Näyttelyä ovat tukeneet Pohjanmaan liiton kulttuurilautakunta, Mustasaaren kunnan kulttuuritoimi sekä Suomen kulttuurirahaston Etelä-Pohjanmaan rahasto. Villa Väinölä Väinöntie 4, Alajärvi Avoinna näyttelyn ajan 14.6. – 12.8. ti-pe 13-17. Muotokuvapajojen ajankohdat: la 30.6. su 1.7. la 7.7. su 8.7. klo 11 –15.30 YLIMÄÄRÄISET MUOTOKUVAPAJAT - vielä ehdit ilmoittautua la 11.8. su 12.8. klo 11-16 Halukkaat mallit voivat ilmoittautua info@nelimarkka-museo.fi / 06 5572129 Muotokuvattavia mahtuu mukaan 5 -6 per päivä.
Marja Kolu: Kasvoista kasvoihin Villa Väinölässä
Maksuton vilttikirppis sunnuntaisin Seinäjoen kauppatorilla klo 9-16 (säävaraus).
Seinäjoen kauppatorilla järjestetään kesällä 2018 vilttikirppiksiä joka sunnuntai elokuun loppuun asti. Kirppikselle ei oteta ennakkovarauksia ja se on maksuton. Tule myymään omat tarpeettomat tavarasi ja shoppailemaan tarpeellista muilta! Katso tarkemmat toimintaohjeet alla liitteenä olevista säännöistä.
Seinäjoen kauppatorin vilttikirppis 2018
Liput 25€. Lippu ja uuniperunabuffet 40€ Lipunmyynti 010 416 2600
Tarunhohtoinen trippi Tallinnaan kesä-, heinä- ja elokuussa
Seinäjoen kaupunginteatterin kesäkomediassa seilataan avoimin mielin mertentakaiseen satumaahan – Tallinnaan. Nouse laivaan, luvassa on tappohauska kaksituntinen loma omasta arjestasi! Päiväristeily-komedia lähettää matkaan kaksi suomalaisturistia, joiden eväsrepusta löytyy seikkailunhalun ja toiveiden lisäksi runsas annos ennakkoluuloja ja epäilyksiä. Mutta perillä koetaan kaikki se, mikä tiedostavan suomalaisen kuuluu kokea: aikamatka entiseen Neuvostoliittoon sekä valaiseva pyrähdys uuteen ja uljaaseen Viroon. Käymättä emme jätä kauneuskirurgilla saati kynsiteknikollakaan. Henkiin herätetään myös Mustamäen tori sekä vanhat viikingit, joten säästä matkakuluissa ja tule teatteriin kokemaan koko paletti kahdessa tunnissa! Varoitus katsojalle! Jos tunnistat jostakin kohtauksesta tai hahmosta itsesi, olet luultavasti oikeassa. Esitykset kesä-heinä-elokuussa Mallas-näyttämöllä (Mallaskosken panimoravintolan teatteriterassi, os. Vesitorninkatu 1, Seinäjoki). Katettu katsomo!
Aikuiset 14 euroa, Eläkeläiset 12 euroa, Opiskelijat 8 euroa. S-etukortilla 2 euron etu. Edun saa esittämällä S-etukortin lipunmyynnissä.
Ylemmän jatkosarjan toinen kotiottelu Koskenkorvaa vastaan.
Miesten Superpesistä JymyJussit - Koskenkorvan Urheilijat
Kysy vapaita hyppyaikoija ja varaa omasi: 045 6665223(arkisin 17-20) tai tandemit.aik@gmail.com
Kurssin hinta 390€ yhdellä kuvaajalla/ 420€ kahdella kuvaajalla. Kurssin hintaan kuuluu video hyppytapahtumasta.
Mahdollisuus tandem-laskuvarjohyppyihin Alavuden Lentokentällä
Tandemhyppy on helppo ja nopea keino päästä kokemaan miltä vapaapudotus tuntuu. Tandemhypyssä olet valjailla kytkettynä tandemhyppymestariin, joka huolehtii hypyn turvallisuudesta ja auttaa sinua nauttimaan olostasi taivaalla. Alavuden Ilmaulukerhon ensi kesän tandem-viikonloput ovat seuraavat: 25.-27.5 8.-10.6 6.-8.7 10.-12.8 7.-9.9 Näinä viikonloppuina voi varata tandem-laskuvarjohypyn ottamalla yhteyttä alla olevaan numeroon, tai spostiin. Jos kyseisistä päivistä ei löydy sopivaa, yritämme mahdollisuuksien mukaan järjestää hyppyjä myös muina päivinä. Ota siis rohkeasti yhteyttä! LISÄTIETOJA: -Ikäraja kurssille on 15 v. (alle 18v huoltajan suostumuksella) -Hyppykorkeus 4000m (päivän pilvikorkeus saattaa rajoittaa hypyn korkoa, mutta hyppy tapahtuu aina vähintään 2400 metrin korkeudesta. -Kurssin kesto hyppyineen n. 2 tuntia, tulethan paikalle hyvissä ajoin ennen sinulle varattua aikaa -Ennen hyppyä annettava kirjallinen vakuutus terveydentilasta. Yli 60 vuotiailta vaaditaan lisäksi lääkärintodistus. -Tandemhypyllä on kelivaraus. Esimerkiksi kova tuuli sekä sade voivat estää hyppäämisen. Pidämme sinut jo etukäteen ajatasalla päivän hyppykelistä. Joskus odotus esimerkiksi sadekuuron takia voi olla muutaman tunnin. Kelirajat on vain hyppäämisen turvallisuuden vuoksi, -Ilmailutoiminnassa promilleraja on aina nolla, tämä koskee myös tandemoppilasta. -Hyppykalustosta johtuen hyppääjän paino on rajattu, paino max. 100kg.
Opastettu hautausmaakierros, lähtö vanhan puolen portilta. Kesto noin tunnin. Kuva: Jukka Kontkanen
Historian havinaa; Mielenkiintoiset hautausmaaopastukset Peräseinäjoella
Perheen rakennuttaman muuttovalmiin valmistalon esittely
Oletko suunnittelemassa muuttoa uuteen kotiin tai talon rakentamista? Siinä tapauksessa kannattaa tulla talonäytökseen Lappajärvelle maanantaina 6.8.2018 klo 17:00-19:00! Esittelyssä muuttovalmis 1,5 -kerroksinen valmistalo. Talo pitää sisällään mm. viisi makuuhuonetta, saunan, kodinhoitohuoneen ja tupakeittiön. Tapahtuma on maksuton.
Tunnelmallinen Liinamaan tupa kutsuu vierailulle lauantaisin ja sunnuntaisin 7.7.-5.8.
Opas on paikalla tuvassa koko aukioloajan klo 12-17. Liinamaan tupa rakennettiin Ylihärmässä 1837 ja siirrettiin Törnävän museoalueelle 1960-luvulla kertomaan entisajan elämäntavasta. Tutustu samalla pihapiirin muihinkin kiehtoviin rakennuksiin - hämyisestä savutuvasta vilja-aitan viileyteen. Liinamaassa pääsee myös seuraamaan ja kokeilemaan erilaisia entisajan askareita. Ensimmäisenä lauantaina 7.7. pihapiirissä tehdään risuaitaa. Näinä viikonloppuina päivittäiset opastetut kierrokset museoalueella ovat tauolla.